Surah Al-Ikhlas

**Sūraṯ al-Ikhlāṣ** () (Yang Ikhlas), atau **Sūraṯ al-Tawḥīd** () (Monoteisme) adalah surah ke-114 dalam al-Quran. Ia merupakan penyataan ringkas tauḥid, keesaan mutlak Allah, yang terdiri daripada 4 ayat. Al-Ikhlas bererti "kesucian" atau "penulenan", yang bermaksud untuk kekal suci dan setia atau keadaan membersihkan jiwa seseorang dari kepercayaan bukan-Islam, seperti paganisme dan kemusyrikan. Ini adalah satu-satunya surah dalam al-Quran yang namanya tidak hadir atau tidak mempunyai hubungan linguistik terhadap surah itu sendiri.

Status surah ini diperdebatkan apakah ia sebuah surah Makkiyah atau Madaniyah. Yang pertama tampaknya lebih mungkin, terutama kerana ia seperti menyentuh secara tidak langsung hal Bilal, yang, ketika dia sedang diseksa oleh tuannya yang kejam, berulang kali mengatakan "Aḥad, Aḥad! "(Tunggal, merujuk kepada Allah). Hal ini dilaporkan dari Ubay ibn Ka'ab yang terungkap setelah kaum musyrikin bertanya "Wahai Muhammad! Beritahu kami garis keturunan Tuhanmu."

## Pengenalan dan ringkasan pada Surah Al-Ikhlas
Surah ini meringkaskan dalam empat ayat tentang keilahian dan keesaan Tuhan (Allah).

Surat Ikhlas dikenali sebagai Surah Pelindung. 

Berkata Ibnu Abbas r.a. bahawa Rasulullah SAW telah bersabda: Ketika saya (Rasulullah SAW) israk ke langit, maka saya telah melihat Arasy di atas 360,000 sendi dan jarak jauh antara satu sendi ke satu sendi ialah 300,000 tahun perjalanan. Pada tiap-tiap sendi itu terdapat padang sahara sebanyak 12,000 dan luasnya setiap satu padang sahara itu seluas dari timur hingga ke barat. Pada setiap padang sahara itu terdapat 80,000 malaikat yang mana kesemuanya membaca surah Al-Ikhlas.

Setelah mereka selesai membaca surah tersebut maka berkata mereka: Wahai Tuhan kami, sesungguhnya pahala dari bacaan kami ini kami berikan kepada orang yang membaca surah Al-Ikhlas baik ianya lelaki mahupun perempuan.

Sabda Rasulullah SAW lagi: Demi Allah yang jiwaku ditanganNya, sesungguhnya Qul Huwallahu Ahadu itu tertulis di sayap malaikatJibrail a.s, Allahhus Somad itu tertulis di sayap malaikat Mikail a.s, Lamyalid walam yuulad tertulis pada sayap malaikat Izrail a.s, Walamyakullahu kufuwanahadu tertulis pada sayap malaikat Israfil a.s.

Dari Abu Hurairah, Nabi SAW pernah bersabda "Barangsiapa membaca surah Al-Ikhlas, seolah-olah ia membaca sepertiga Al-Quran"

Dalam kitab Sa'adatul Darain, Rasulullah SAW bersabda " Barangsiapa membaca surah Al-Ikhlas ketika memasuki rumah, maka hilanglah kefakiran penghuni rumah dan tetangganya" (HR At-Tabrani dan Ibnu Mas'ud).

Imam Hambali rahimahullah berkata, barangsiapa yang melalui kawasan perkuburan dan menghadiahkan 11 kali surah Al-Ikhlas kepada penghuni kubur itu, maka ia akan dapat pahala sebanyak mana mayat yang ditanam disitu.

## Tulisan, transliterasi & terjemahan bahasa Arab
Bahasa Arab:
بسم الله الرحمن الرحيم
قُلْ هُوَ اللَّهُ أَحَدٌ ١   
اللَّهُ الصَّمَدُ ٢   
لَمْ يَلِدْ وَلَمْ يُولَدْ ٣   
وَلَمْ يَكُن لَّهُ كُفُوًا أَحَدٌ ٤

Transliterasi:
Bismillah Ar-Raḥman Ar-Raḥim
# Qul huwa Allahu aḥad
# Allahuṣ-ṣamad
# Lam yalid walam yulad 
# Walam yakun lahu kufuwan aḥad

Terjemahan:
Dengan nama Allah yang Maha Pengasih, Lagi Maha Penyayang
# Katakanlah (wahai Muhammad): (Tuhanku) ialah Allah Yang Maha Esa.
# Allah Yang menjadi tumpuan sekalian makhluk untuk memohon sebarang hajat.
# Dia tiada beranak dan Dia pula tidak diperanakkan
# Dan tidak ada sesiapapun yang serupa denganNya.

[Nota] Harus diingatkan bahawa al-Qur'an pada asalnya tidak bertulis, dan ayat/surah tidak pernah bernombor. Namun untuk keselesaan para penganut, nombor-nombor ini secara tradisionalnya dicetak. Begitu juga dengan kalimah Bismillah yang ditulis pada awal (hampir) setiap surah. Ia bukanlah sebahagian daripada surah al-Ikhlas, namun dicetak kerana telah diperintahkan dalam al-Quran untuk memulakan membaca / melafazkan al-Quran dengan nama Allah.

## Bacaan qiraat
Dalam surah ini, terdapat 6 jenis bacaan. Kalimah yang terlibat ialah كُفُوًا أَحَدٌ.
Bacaan Riwayat Qalun, Ibnu Kasir, Abu 'Amru, Ibnu 'Amir, Syu'bah dan Al-Kisai'

بِسْمِ ٱللَّهِ ٱلرَّحْمَـٰنِ ٱلرَّحِيمِ
قُلْ هُوَ ٱللَّهُ أَحَدٌ (١) اللَّهُ ٱلصَّمَدُ (٢) لَمْ يَلِدْ وَلَمْ يُولَدْ (٣) وَلَمْ يَكُن لَّهُ **كُفُؤًا** أَحَدٌ (٤)


Bacaan Riwayat Warsy

بِسْمِ ٱللَّهِ ٱلرَّحْمَـٰنِ ٱلرَّحِيمِ
قُلْ هُوَ ٱللَّهُ أَحَدٌ (١) اللَّهُ ٱلصَّمَدُ (٢) لَمْ يَلِدْ وَلَمْ يُولَدْ (٣) وَلَمْ يَكُن لَّهُ **كُفُؤَنَ حَدٌ** (٤)


Bacaan Riwayat Hafs

بِسْمِ ٱللَّهِ ٱلرَّحْمَـٰنِ ٱلرَّحِيمِ
قُلْ هُوَ ٱللَّهُ أَحَدٌ (١) اللَّهُ ٱلصَّمَدُ (٢) لَمْ يَلِدْ وَلَمْ يُولَدْ (٣) وَلَمْ يَكُن لَّهُ كُفُوًا أَحَدٌ (٤)


Bacaan Imam Hamzah (Khalaf Wajah 1 dan Khalad Wajah 1

بِسْمِ ٱللَّهِ ٱلرَّحْمَـٰنِ ٱلرَّحِيمِ
قُلْ هُوَ ٱللَّهُ أَحَدٌ (١) اللَّهُ ٱلصَّمَدُ (٢) لَمْ يَلِدْ وَلَمْ يُولَدْ (٣) وَلَمْ يَكُن لَّهُ **كُفْؤًا** أَحَدٌ (٤)


Bacaan Imam Hamzah (Khalaf Wajah 2 dan Khalad Wajah 2)

بِسْمِ ٱللَّهِ ٱلرَّحْمَـٰنِ ٱلرَّحِيمِ
قُلْ هُوَ ٱللَّهُ أَحَدٌ (١) اللَّهُ ٱلصَّمَدُ (٢) لَمْ يَلِدْ وَلَمْ يُولَدْ (٣) وَلَمْ يَكُن لَّهُ **كُفْؤَنَ حَدٌ** (٤)


Bacaan Riwayat Khalaf Wajah 3

بِسْمِ ٱللَّهِ ٱلرَّحْمَـٰنِ ٱلرَّحِيمِ
قُلْ هُوَ ٱللَّهُ أَحَدٌ (١) اللَّهُ ٱلصَّمَدُ (٢) لَمْ يَلِدْ وَلَمْ يُولَدْ (٣) وَلَمْ يَكُن لَّهُ **كُفُؤًا  ۜ أَحَدٌ** (٤)


## Rujukan

## Pautan luar
* Khasiat Surah Al-Ikhlas
* Surah Al-Ikhlas // QuranAcademy.org